Pneŭmonologio

Pneŭmonologio (greke πνευμονολογία, de πνεύμονας, pneŭmonas, "pulmo" [origino πνεύμα, pneŭmo, "spiro, spirito"] kaj λόγος, lógos, "instruo, scienco") aŭ pulmologio (de la latina vorto pulmo, kiu en Esperanto signifas la samon) estas subfako de interna medicino, kiu traktas la malsanojn rilatajn al la pulmo kaj proksimaj organoj.

La pneŭmonologio ampleksas la preventon, diagnozadon kaj sen-operacian terapion de la malsanoj de la pulmo, la bronkoj, la mediastino kaj de la pleŭro.

La torakokirurgio estas parto de la medicina fako kirurgio, la radiado de pulmaj tumoroj parto de radiologio kaj la medikamenta terapio de pulmaj tumoroj parto de la onkologio - tiuj temaroj do ne rekte konsideriĝas parto de la pneŭmonologio.

 Oftaj pneŭmonologiaj malsanoj 
 astmo (latine asthma bronchiale)
 akuta kaj kronika bronkito
 COPD = angle Chronic obstructive pulmonary disease = KOL = svede Kronisk obstruktiv lungsjukdom = KOP kronika obstruktiva pulmomalsano
 pulma hipertensio (tro alta sangopremo en la pulmaj arterioj)
 pulma kancero
 pulma emfizemo
 pleŭrito
 pneŭmonio
 pulma tuberkulozo
 mukoviscidozo
 pulma fibrozo
 pleŭra elverŝo
 sindromo de dorma malspirado
 legiana malsano
 pulma embolio